በአሁኑ ሰአትስ ኳሷ የት እና በማን ቁጥጥር ስር መዋል ነበረባት ? የኳሷ ባለቤት የሆነው የኢትዮጵያ ህዝብ ወደ ኳሷ መጠጋት ለምን ፈራ ? የኢትዮጵያን ህዝብ ነፃነት ለመጎናፀፍ እንነሳ ብሎ በሃገር ውስጥ ለህዝቡ የክተት ጥሪ የሚያቀርቡለት ጠንካራ የተቃዋሚ ድርጅቶች ለምን ጠፉ ? ለሚሉት ጥያቄዎች መልስ አልተገኘም ፡፡ እንደ እኔ አመለካከት አሁንም ኳሷ በህዝቡ ቁጥጥር ስር መዋል እያለባት፤ ማንም ኢትዮጵያዊ ደፍሮ ኳሳችንን አቀብሉን የሚል ጥያቄ ባለማቅረቡ እና ማንም ወደ ኳሷ መሄድ ባለመቻሉ አሁንም ኳስ ጨዋታ ወደማይችለው እንዲሁም ራስ ውዳድ ወደ ሆነው የወያኔ ቡድን በድጋሚ እና በሚያስቆጭ ሁኔታ በቁጥጥራቸው ስር ትገኛለች ፡፡ በዚህ ታሪካዊ እድል ተጠቃሚ ባለመሆናችን ተጠያቂው ማን ይሆን ?
